Nyhederne er fulde af politikere, der alle – med undtagelse af Enhedslisten – har særdeles travlt med redde bankerne.



Fra Venstre til Socialistisk Folkeparti lyder det, at uden en velfungerende bankverden ville alle borgere komme voldsomt i klemme rent økonomisk.



Derfor ser de ingen problemer i at levere den ene ’bankpakke’ efter den anden.



Hvorfor er der næsten ingen politikere i Danmark, der har tænkt på, at der er andre handlemuligheder end at levere den ene bankpakke efter den anden? Hvorfor handler det i den grad om at please bankerne uden at gribe ind i deres ’handlefrihed’ ?



Det er åbenbart no-go for politikerne bare at tænke tanken om mere regulering af bankvirksomheden

DEBATINDLÆG



Som Schiller Instituttet påpeger, så »er der blevet skabt en finansverden, hvor en meget stor del af det, der går for at være ’penge’, ikke er forankret i fysiske værdier, men i princippet blot er matadorpenge. Det er penge, som finansmarkedet selv har skabt. De har skabt nye finansielle produkter som eksempelvis derivater, som de påstår er lige så gode som penge, men som aldrig er blevet godkendt af en nationalbank, en centralbank eller et parlament«.

Ifølge Schiller Instituttet indebærer en bankopdeling À la Glass-Steagall, at alle banker får besked på, at de i løbet af et par uger skal dele banken i to.